מילים של חג
להתוות בתוכי את הזמן ההולך.; שבת היתה והלכה; והיו לי מילים של חג עבורך,; כמו הייתי פתאום מלכתך.; ובתוך המילים של זמן ומקום; הייתי חופנת ראשי.; זרועותיך כלאי, מבטך הוא הדרור; וצחוקך כמו הבליח האור.; עוד יהיו ימי חול ניגפים ברגלי; כמו שבת היתה ותשוב,; ואתלה עינבלים לצואר השבת,; שאשמע כשתבוא אלי שוב.; אדליק הנרות בעיני לקבלה; כיאה לבואה של מלכה,; ואתה תקדש את חגי וחגך; במילים של שבת ובנשיקה.; זה הזמן ההולך בתוכי לקראתך; מתחלף בין קודש לחול,; ויהיו לי מילים של שבת לכבודך; כמו הייתי תמיד מלכתך.; 